Antibiooteille vastustuskykyinen bakteeri

Sinulla on todettu tavallisille antibiooteille vastustuskykyinen bakteeri \_\_\_\_\_\_\_\_\_\_.

Tämä ei vaikuta sinun elämääsi sairaalan ulkopuolella. Bakteerista ei tarvitse mainita esim. hammaslääkärissä, hierojalla, kampaajalla eikä erilaisissa harrastuksissa tai kyläillessä.

Kerro antibiooteille vastustuskykyisestä bakteerista joutuessasi sairaalahoitoon.

**Huomioitavia asioita:**

**Käsien pesu**

Pese kädet vedellä ja saippualla

* kun kädet ovat likaiset
* ennen ruoan valmistamista ja ruokailua
* WC:ssä käynnin jälkeen.

Jos sinulla on haavoja, pese kädet vedellä ja saippualla ja kuivaa kertakäyttöpyyhkeeseen (esimerkiksi talouspaperiin) ennen ja jälkeen haavan hoitoja.

Laita likaiset haavasidokset suoraan jätepussiin.

**Kodin siivous**

Kodin siivoukseen voit käyttää tavallisia puhdistusaineita.

**Astiat, pyykki**

Voit toimia tavalliseen tapaan:

* astiat saa pestä muiden astioiden kanssa
* pyykin voi pestä muiden pyykkien kanssa vaatteille suositelluissa lämpötiloissa.

**Vierailut**

Kaikki iästä riippumatta (vauvasta vaariin) voivat vapaasti vierailla kotonasi.

**Lisätietoa** moniresistenteistä bakteereista löydät

THL:n sivuilta ([www.thl.fi](http://www.thl.fi))

[**Terveyskylä - infektiotalo**](https://www.terveyskyla.fi/infektiotalo)**/ Antibioottiresistenssi**